VF Plus kap Cyril Ramaphosa en sê hy moet oor gesteelde grond praat (video) | SAUK.co.za - Nuus.info
Cyril Ramaphosa het in vraetyd in die parlement aangesluit by die EFF se narratief dat grond in Suid-Afrika gesteel is, en hy het herhaal dat onteiening sonder vergoeding sal plaasvind.
"Indien die president enige bewyse vir hierdie uiters gevaarlike stelling het, wil die VF Plus vra waarom daar nie 'n klag van diefstal by die polisie aanhangig gemaak word teen die skuldige party of partye nie," sê Pieter Groenewald, VF Plus-leier.
"Dit is teleurstellend en kommerwekkend dat die president hom deur die EFF laat lei oor die grondkwessie deur eers onteiening sonder vergoeding as beleid te aanvaar en dat hy nou ook die narratief oor grond wat gesteel is, herhaal.
"Indien hy dit doen om steun vir die ANC te werf vir die komende verkiesing, sou dit uiters kortsigtig wees aangesien die langtermyn-gevolge van sy uitlatings groot skade vir die land kan inhou wat voedselsekerheid, menseverhoudinge en beleggersvertroue aanbetref," sê Groenewald.
Ons sal TerugSlaan (Pieter Groenewald – Staatsrede-debat) Video:-
« AfriForum versoek redes vir (Nasionale Energiereguleerder van Suid-Afrika) Nersa-besluit om 9,4%-verhoging toe te staan vir ESKOM
ANC-regime trek voordeel uit Bosasa skenkings van meer as R6 miljoen oor die afgelope drie verkiesings »